open-index/open-wikipedia-markdown huggingface dataset:
ব্রুনাইয়ের প্রশাসনিক বিভাগ

ব্রুনাইয়ের প্রশাসনিক কাঠামো মূলত *দায়রাহ্* (জেলা), *মুকিম* (উপজেলা) এবং *কাম্পুং* বা *কাম্পং* (গ্রাম) নিয়ে গঠিত। এদের মধ্যে দায়রাহ প্রথম স্তরের, মুকিম দ্বিতীয় স্তরের এবং কাম্পং তৃতীয় স্তরের প্রশাসনিক বিভাগ।

এছাড়াও ব্রুনাইয়ে কয়েকটি পৌর বিভাগ রয়েছে। এগুলো হলো: বন্দর সেরি বেগাওয়ান এবং কয়েকটি জেলা শহর। এগুলো মূল প্রশাসনিক কাঠামোর বাইরে বলে মনে করা হয়।

সবগুলো প্রশাসনিক বিভাগই স্বরাষ্ট্র মন্ত্রনালয়ের মাধ্যমে সরকারের প্রত্যক্ষ নিয়ন্ত্রণে রয়েছে। প্রশাসনিক বিভাগগুলো সাধারণত আদমশুমারীর কাজে ভূমিকা রাখে। তবে, প্রশাসনিক অঞ্চলগুলোর স্বাধীনতা ও ক্ষমতা খুবই সীমিত এবং প্রশাসনিক স্তরের নিচের দিকে এটি নেই বললেই চলে। প্রধান সামাজিক ও রাজনৈতিক বিষয়গুলো যেমন শিক্ষা এবং আইন পৃথক সরকারি মন্ত্রণালয় বা বিভাগের মাধ্যমে কেন্দ্রীয়ভাবে পরিচালিত হয়।

## দায়রাহ

ব্রুনাইয়ে মোট ৪টি দায়রাহ বা জেলা রয়েছে। এগুলো হলো: ব্রুনাই-মুয়ারা, বেলাইত, তুতং এবং তেম্বুরং। এগুলোর মধ্যে ব্রুনাই-মুয়ারা সবচেয়ে ছোট কিন্তু জনবহুল জেলা। আর বেলাইত সবচেয়ে বড় জেলা এবং তেল ও গ্যাস উৎপাদন কেন্দ্র।

প্রতিটি জেলার প্রধান নির্বাহী হলো জেলা অফিসার ()। একজন সহকারী জেলা অফিসার তাকে সহযোগিতা করে থাকে।

## মুকিম

মুকিম হল ব্রুনাইয়ের দ্বিতীয় স্তরের প্রশাসনিক বিভাগ। বর্তমানে দেশটিতে মোট ৩৮টি মুকিম রয়েছে; যার ১৭টি ব্রুনাই-মুয়ারা জেলায়, ৮টি বেলাইত জেলায়, ৮টি তুতং জেলায় এবং ৫টি তেম্বুরং জেলায় অবস্থিত। প্রতিটি মুকিম নিয়ন্ত্রণে একজন করে পেঙ্গুলু নিয়োগ দেওয়া হয়।

## গ্রাম

গ্রাম ( বা **) হচ্ছে ব্রুনাইয়ের সবচেয়ে নিম্ন স্তরের প্রশাসনিক বিভাগ যার নেতৃত্বে থাকেন একজন *কেউতা কাম্পং* বা গ্রাম প্রধান। গ্রামের জনসংখ্যা কয়েকশো থেকে হাজার পর্যন্ত হতে পারে।

তবে, *কাম্পং আয়ার*কে গ্রাম হিসাবে বিবেচনা করা হয় না। ব্রুনাই নদীর উপরের জনবসতিগুলোকে সাধারণভাবে এ নামে ডাকা হয়। আসলে, *কাম্পং আয়ার* একটি বৃহৎ অঞ্চল যা কয়েকটি মুকিম এবং বেশ কয়েকটি কাম্পং নিয়ে গঠিত।

## পৌরসভা

মূলত চারটি অঞ্চলকে বান্দারান বা পৌর-অঞ্চল হিসেবে বিবেচনা করা হয়। যথা:
* বন্দর সেরি বেগাওয়ান: দেশের রাজধানী এবং সেই সাথে ব্রুনাই-মুয়ারা জেলারও রাজধানী।
* কুয়াল বেলাইত: বেলাইত জেলার প্রশাসনিক শহর।
* সেরিয়া: বেলাইত জেলার আরেকটি শহর।
* তুতং: তুতং জেলার প্রশাসনিক শহর।

পৌরসভাগুলোকে মূল প্রশাসনিক কাঠামো বহির্ভূত স্তর হিসেবে বিবেচনা করা হয়। কারণ তাদের স্থানিক এখতিয়ার কোনও স্তরের সাথেই খাপ খায় না। এছাড়া, পৌরসভাগুলোর আকারেও বেশ তারতম্য রয়েছে। যেমন: বন্দর সেরি বেগাওয়ান বেশ কয়েকটি মুকিমের সমন্বয়ে গঠিত। কিন্তু অন্যান্য পৌর-অঞ্চলগুলো কেবল কয়েকটি গ্রাম নিয়ে গঠিত। জেলা এবং এর উপ-বিভাগগুলো সরকারের একই বিভাগ পরিচালনা করলেও পৌরসভা একই মন্ত্রণালয়ের সম্পূর্ণ ভিন্ন একটি বিভাগের অধীনে পরিচালিত হয়।

পৌরসভার প্রধান হলেন *পেঙ্গেরুসি লেম্বাগা বান্দারান* বা পৌরসভার চেয়ারম্যান।

বাঙ্গার তেম্বুরং জেলার কেন্দ্রীয় শহর হলেও এটি এখনও পৌরসভার মর্যাদা পায়নি। বাঙ্গারের সরকারি নাম *পেকান বাঙ্গার* (অর্থাৎ, 'বাঙ্গার শহর'); কিন্তু প্রশাসনিক স্তরের দিক থেকে এটি একটি গ্রাম। একইভাবে, ব্রুনাই-মুয়ারা জেলার বন্দর-নগরী মুয়ারা ()ও প্রশাসনিকভাবে সেরাসা মুকিমের অধীন একটি গ্রাম।

## তথ্যসূত্র

বিষয়শ্রেণী:ব্রুনাই
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:ব্রুনাইয়ের উপবিভাগ
স্বদেশী ইউনিয়ন

**স্বদেশী ইউনিয়ন** বাংলাদেশের ময়মনসিংহ জেলার হালুয়াঘাট উপজেলার একটি ইউনিয়ন।

## অবস্থান ও সীমানা
হালুয়াঘাট উপজেলার মধ্যভাগে স্বদেশী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তর পশ্চিমে ধারা  ইউনিয়ন,পশ্চিমে আমতৈল ইউনিয়ন, পূর্বে  বিলডোরা ইউনিয়ন, দক্ষিণ পূর্বে শাকুয়াই ইউনিয়ন  এবং উত্তরে  নড়াইল ইউনিয়ন অবস্থিত।
## প্রশাসনিক কাঠামো
স্বদেশী ইউনিয়ন হালুয়াঘাট উপজেলা আওতাধীন ১২ নং ইউনিয়ন পরিষদ। এ ইউনিয়নের প্রশাসনিক কার্যক্রম হালুয়াঘাট  থানার আওতাধীন। এটি জাতীয় সংসদের  নির্বাচনী এলাকা ময়মনসিংহ -১ এর অংশ। এ ইউনিয়নের ওয়ার্ড এবং গ্রামগুলো হল:
* মাছাইল (১নং ওয়ার্ড)
* হরিরামপুর বাউসা (২নং ওয়ার্ড)  
* হাঁপানিয়া (৩নং ওয়ার্ড) 
* উত্তর ইটাখোলা (৪নং ওয়ার্ড) 
* উত্তর সুদর্শনখিলা (৫নং ওয়ার্ড)    
* দক্ষিণ ইটাখোলা (৬নং ওয়ার্ড)  
* স্বদেশী (৭নং ওয়ার্ড) 
* গাজীপুর (৮নং ওয়ার্ড) 
* নাশুল্ল্যা (৯নং ওয়ার্ড)

## নদ-নদী
* রামখালী নদী
* কংশ নদী
* ঘোড়াঁমারা ডোবা

## শিক্ষা ব্যবস্থা
স্বদেশী ইউনিয়নের সাক্ষরতার হার ৮৯.৪৯%। এ ইউনিয়নে ২ টি মাধ্যমিক বিদ্যালয়, ১০ টি মাদ্রাসা ও ৯ টি প্রাথমিক বিদ্যালয় রয়েছে।

## শিক্ষা প্রতিষ্ঠান
* ঘাশী গাও দ্বি-মুখী উচ্চ বিদ্যালয়
* বাউসা সর: প্রাথমিক বিদ্যালয়
* স্বদেশী এ.এইচ.এস উচ্চ বিদ্যালয়
* মাছাইল সর: প্রাথমিক বিদ্যালয়
* হাঁপানিয়া সর: প্রাথমিক বিদ্যালয়
* কৃষ্টপুর সর: প্রাথমিক বিদ্যালয়
* বাউসি সর: প্রাথমিক বিদ্যালয়
*পূর্ব স্বদেশী সরকারি প্রাথমিক বিদ্যালয়
*রামখালী কান্দা সরকারি  প্রাথমিক বিদ্যালয়

## কমিউনিটি ক্লিনিক
স্বদেশী ইউনিয়নে ৩টি কমিউনিটি ক্লিনিক রয়েছে যেগুলো বাউসা, স্বদেশী, মাছাইল গ্রামে  অবস্থিত।

## যোগাযোগ ব্যবস্থা
স্বদেশী ইউনিয়নে যোগাযোগের অনেকগুলো সড়ক রয়েছে তার মধ্য প্রধান সড়ক হচ্ছে ফুলপুর-হালুয়াঘাট মহাসড়ক। প্রধান যোগাযোগ মাধ্যম টেম্পু, অটোরিকশা, মোটরসাইকেল।
## ধর্মীয় উপাসনালয়
স্বদেশী ইউনিয়নে ১৯টি মসজিদ ও ৫টি মন্দির এবং ১টি গীর্জা রয়েছে।

**মাজার**
* শেখ নবু ফকিরের মাজার (বাউসা)
* মাওলানা আব্দুক গফুরের মাজার (বোয়ালযানা)
* শাহ্ পুকন উদ্দিন মুন্সী (রঃ) মাজার, রওজাবাড়ী(মাছাইল,টংগীরঘাট)

## উল্লেখযোগ্য ব্যক্তি

* শামসুল তালুকদার
* আকবর আলী
* জান মোহাম্মদ কামাল (*সাবেক সংসদ সদস্য) ১৯৯০-৯৩ পর্যন্ত।*
* মোনায়েম আলম খোকন তালুকদার (সাবেক ইউপি চেয়ারম্যান)
*
*
* আলতাফ হোসেন তালুকদার

## জনপ্রতিনিধি
* জিহাদ সিদ্দিকী ইরাদ-বর্তমান চেয়ারম্যান

; সন্মানিত ব্যক্তিবর্গ
* মোনায়েম আলম খোকন তালুকদার
* আব্দুল হাই
* শামসুল তালুকদার
*আকবর আলী
* জান মোহাম্মদ কামাল (সাবেক সংসদ সদস্য)
* আলতাফ হোসেন তালুকদার
* আবদুস সোবহান (সাবেক ইউপি সদস্য)
* মোঃ কফিল উদ্দিন
* দেলোয়ার হোসেন শাহেনশাহ

## দর্শনীয় স্থান
* সিংরা বিল
* কংশ নদী

## তথ্যসূত্র

বিষয়শ্রেণী:হালুয়াঘাট উপজেলার ইউনিয়ন
রোজালিয়া

**রোসালিয়া ভিয়া তোবৈলা**  (জন্ম ২৫ সেপ্টেম্বর, ১৯৯৩) একজন স্পেনীশ গায়িকা ও গীতিকার। তিনি স্পেনীশ বিশেষ এক ধরনের গানের আনুধিক গায়কীর জন্য অত্যন্ত জনপ্রিয়। তিনি পাঁচটি ল্যাটিন গ্র্যামি এওয়ার্ড ও একটি গ্র্যামি এওয়ার্ড অর্জন করেছেন। তিনি বার্সেলোনার টেলার দি মুসিকিজ নামক একটি প্রতিষ্ঠান থেকে ৬ বছরের কোর্স করেন এবং পেশাদার গায়িকা হিসাবে ১৬ বছর বয়স থেকেই আত্নপ্রকাশ ঘটান।

২০১৯ সালের সর্বাধিক দেখা ইউটিউব ভিডিওর তালিকায় তার একটি গান ২য় স্থানে থাকে। এ পর্যন্ত গানটি ১.২৬ বিলিয়ন বার দেখা হয়েছে।

## তথ্যসূত্র

* https://www.rosalia.com/ 
* https://en.wikipedia.org/wiki/List_of_most-viewed_YouTube_videos
* https://www.youtube.com/watch?v=p7bfOZek9t4
* https://en.wikipedia.org/wiki/Rosal%C3%ADa_(singer)

বিষয়শ্রেণী:লাতিন গ্র্যামি পুরস্কার বিজয়ী
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারীবাদী সঙ্গীতজ্ঞ
বিষয়শ্রেণী:এমটিভি ইএমএ বিজয়ী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:সনি মিউজিকের শিল্পী
বিষয়শ্রেণী:বার্সেলোনার ব্যক্তি
বিষয়শ্রেণী:২১শ শতাব্দীর স্পেনীয় অভিনেত্রী
বিষয়শ্রেণী:১৯৯২-এ জন্ম
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:লাতিন গীতিকার
২০১৯–২০ মালয়েশিয়ায় ইংল্যান্ড ও পাকিস্তান নারী ক্রিকেট দল

ইংল্যান্ড মহিলা ক্রিকেট দল ২০১৯ সালের ডিসেম্বরে পাকিস্তান মহিলা দলের সাথে খেলে। উক্ত সফরে ৩টি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ, ও তিনটি মহিলাদের টুয়েন্টি২০ আন্তর্জাতিক (ডব্লিউটি২০আই) অন্তর্ভুক্ত ছিল। সবগুলো ম্যাচ খেলা হয় কুয়ালালামপুর-এর কিনরারা ওভালে। পাকিস্তান এর আগে ৮ বার ইংল্যান্ডের সাথে ডব্লিউওডিআই খেলেছে, কিন্তু কোন জয় পায়নি। ডব্লিউটি২০আই-এ উভয় দল একে অপরের সাথে মিলেছে ১০ বার, যার ৯টিতেই ইংল্যান্ড জিতেছে।

পাকিস্তান এর আগে ২০১৮-এর অক্টোবরে ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ হিসাবে, অস্ট্রেলিয়ার সাথে মালয়েশিয়ায় একটি সিরিজ খেলে। সফরের পূর্বে পাকিস্তান ক্রিকেট বোর্ড (পিসিবি) নিশ্চিত করে যে, বিসমাহ মারুফ দলের অধিনায়ক হিসাবে চালিয়ে যাবে। পাকিস্তান মহিলা দলের সর্বাধিক খেলায় অধিনায়ত্বের অধিকারী সানা মীর ঘোষণা করে যে, আন্তর্জাতিক ক্রিকেট থেকে সে অবসর নিচ্ছে। ফলে সে সফর থেকে ছিটকে যায়।

ইংল্যান্ড ডব্লিউওডিআই সিরিজে প্রথম দুটি ম্যাচে জিতে সিরিজে অপ্রতিরোধ্য লীড নেয়। চূড়ান্ত খেলাটিতে বৃষ্টির কারণে কোন ফলাফল না হওয়ায় ২-০তে সিরিজ জিতে নেয় ইংল্যান্ড ডব্লিউটি২০আই খেলায়ও ইংল্যান্ড প্রথম দুটি ডব্লিউটি২০আই জিতে নেয়। তৃতীয় ও চূড়ান্ত খেলাটিও ইংল্যান্ড জিতে নিলে ৩-০তে সিরিজে জয় পায়।

## দলীয় সদস্য

## ডব্লিউওডিআই সিরিজ
### ১ম ডব্লিউওডিআই

### ২য় ডব্লিউওডিআই

### ৩য় ডব্লিউওডিআই

## ডব্লিউটি২০আই সিরিজ
### ১ম ডব্লিউটি২০আই

### ২য় ডব্লিউটি২০আই

### ৩য় ডব্লিউটি২০আই

## তথ্যসূত্র

## বহিঃসংযোগ
* ক্রিকইনফোতে সিরিজের পাতা

বিষয়শ্রেণী:২০১৯-এ মহিলাদের ক্রিকেট
বিষয়শ্রেণী:২০১৭-২০ আইসিসি নারী চ্যাম্পিয়নশিপ
বিষয়শ্রেণী:২০১৯-এ ইংরেজ ক্রিকেট
বিষয়শ্রেণী:২০১৯-এ পাকিস্তানি ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
পাকিস্তান ২০১৯-২০
বিষয়শ্রেণী:২০১৯-এ নারী ক্রিকেট
আহাদ মিয়া

**আহাদ মিয়া** ( - ৮ নভেম্বর ২০২১) বাংলাদেশের মৌলভীবাজারের রাজনীতিবিদ ও মৌলভীবাজার-৪ (শ্রীমঙ্গল-কমলগঞ্জ) আসনের সাবেক সাংসদ। তিনি ১৯৮৮ সালের চতুর্থ জাতীয় সংসদের নির্বাচিত সংসদ সদস্য।

## প্রাথমিক জীবন
আহাদ মিয়া  সালে মৌলভীবাজার সদর উপজেলার জগন্নাথপুর এলাকার হাউজিংএস্টেটে জন্মগ্রহণ করেন। তিনি বসবাস করতেন মৌলভীবাজার শ্রীমঙ্গলের পূর্বাশা আবাসিক এলাকায় বিবাহিত জীবনে তার পাঁচ মেয়ে ও একমাত্র ছেলে মো. জাহাঙ্গীর আলম সোহাগ।

## রাজনৈতিক জীবন
আহাদ মিয়া মৌলভীবাজার জেলা বিএনপির সহ-সভাপতি ছিলেন।

তিনি মৌলভীবাজার-৪ আসন থেকে ১৯৮৮ সালের চতুর্থ জাতীয় সংসদের নির্বাচিত সংসদ সদস্য। তিনি শ্রীমঙ্গল পৌরসভার সাবেক মেয়র। তিনি ১৯৯৭ সালে বিএনপিতে যোগ দেন। ১৯৯১ ও জুন ১৯৯৬ সালের জাতীয় নির্বাচনে অংশগ্রহণ করে পরাজিত হন তিনি।

## মৃত্যু
আহাদ মিয়া ৮ নভেম্বর ২০২১ সালে ঢাকায় মৃত্যুবরণ করেন। তাকে মৌলভীবাজার সদর উপজেলার জগন্নাথপুর এলাকার হাউজিংএস্টেটের পারিবারিক কবরস্থানে সমাহিত করা হয়।

## তথ্যসূত্র

বিষয়শ্রেণী:২০২১-এ মৃত্যু
বিষয়শ্রেণী:১৯৩০-এর দশকে জন্ম
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:চতুর্থ জাতীয় সংসদ সদস্য
৪র্থ কোর (ভারত)

**৪র্থ কোর** হচ্ছে ভারতীয় সেনাবাহিনীর একটি ফিল্ড কোর। ১৯৬২ সালে এটি তৈরি করা হয়। এই কোর ১৯৭১ সালের বাংলাদেশ যুদ্ধে বীরত্বপূর্ণ অবদান রেখেছিলো।
## ইতিহাস
### ১৯৭১ সালের বাংলাদেশ যুদ্ধ
১৯৭১ সালে এই কোরের অধিনায়ক ছিলেন লেঃ জেনারেল সগত সিং, তিনি তার এই কোরের অধীনে বাঙালি মুক্তিযোদ্ধাদের ইস্ট বেঙ্গল রেজিমেন্টের সদস্যদের অন্তর্ভুক্ত করেছিলেন। এই কোরের ৫৭তম ডিভিশনে বাঙালিদেরকে নেওয়া হয়েছিলো, তারা ব্রাহ্মণবাড়িয়া অঞ্চলে যুদ্ধ করেছিলো। পাকিস্তান সেনাবাহিনীর ১৪তম পদাতিক ডিভিশনের ২৭তম ব্রিগেড ভারতীয় ৫৭ ব্রিগেডের সঙ্গে লড়াই করছিলো, উভচর সেনা আক্রমণে মেঘনা নদীতে ভালোই দক্ষতা দেখিয়েছিলো পাকিস্তান। পাকিস্তানি দূর্ধর্ষ সৈনিকেরা মেঘনা সেতুতে হামলা চালিয়ে সেটা ভেঙে দিয়েছিলো, জেনারেল সগত, অধিনায়ক ৪ কোর, হেলিকপ্টার হামলা দিয়ে পাকিস্তানি সেনাদের দমিয়ে রাখার চেষ্টার নির্দেশ দিয়েছিলেন। ভারতীয় এবং বাঙালি মুক্তিসেনাদের হামলায় পাকিস্তানি ১৪তম ডিভিশন দুর্বল হয়ে পড়ছিলো ব্রাহ্মণবাড়িয়া অঞ্চলে।

২৩তম পদাতিক ডিভিশন (ভারত)কে পাকিস্তানি ১৪তম ডিভিশনকে ধ্বংস করার দায়িত্ব দেন জেনারেল সগত, কুমিল্লা এবং চাঁদপুরে তুমুল লড়াই করেছিলো পাকিস্তানি ১৪ ডিভিশন আর ভারতীয় ২৩ ডিভিশন। ১৫ই ডিসেম্বর ভারতীয়দের কাছে ১৪ ডিভিশনের অধিনায়ক জেনারেল আব্দুল মজিদ ভারতীয় কোর অধিনায়ক জেনারেল সগতকে চিঠি দেন যে তারা পরাজয় মেনে নিয়েছেন।

## অধীনস্ত ডিভিশনসমূহ
কোরটি মূলত ব্রিটিশদের তৈরি করে যাওয়া তবে ভারতীয়রা ১৯৪৯ সালে কোরটি ভেঙে দিয়ে ১৯৬১ সালে নতুন করে তৈরি করেছিলো, এই কোরের অধীন আছেঃ
*৭১ পদাতিক ডিভিশন
*৫ম মাউন্টেন ডিভিশন
*২১ মাউন্টেন ডিভিশন
আগেকার যুগের ব্যবহৃত ডিভিশনগুলো এই কোরে এখন আর নেই।
## কোর অধিনায়কদের তালিকা

## তথ্যসূত্র

বিষয়শ্রেণী:ভারতীয় সেনাবাহিনীর কোর
বিষয়শ্রেণী:১৯৬১-এ ভারতে প্রতিষ্ঠিত
মাসুমা হাসান

**মাসুমা হাসান** একজন পাকিস্তানি পণ্ডিত  যিনি প্রথম মহিলা পিএইচডি ছিলেন। এবং পাকিস্তানের প্রথম মহিলা ফেডারেল সেক্রেটারি। তিনি ভিয়েনায় জাতিসংঘে ৭৭  গ্রুপের সভাপতিত্বে ছিলেন, ভিয়েনায় জাতিসংঘের কার্যালয়ে পাকিস্তানের স্থায়ী প্রতিনিধি এবং আন্তর্জাতিক পারমাণবিক শক্তি সংস্থা (আইএইএ), জাতিসংঘের শিল্প উন্নয়ন সংস্থা ( ইউএনআইডিও ) এবং অন্যান্য আন্তর্জাতিক এবং আইএইএ  এবং অস্ট্রিয়াতে পাকিস্তানের রাষ্ট্রদূত  ( স্লোভেনিয়া এবং স্লোভাকিয়াতে স্বীকৃতি সহ) সংস্থাতে ছিলেন।

তার বই, *পাকিস্তান ইন এ চেঞ্জিং ওয়ার্ল্ড* (১৯৭৮) পাকিস্তানের উপর পড়াশুনার একটি সংগ্রহ এবং *আন্তর্জাতিক বিষয়গুলির* মাধ্যমে এটি "পড়ার উপযুক্ত" হিসাবে বিবেচিত ছিল *।* 

## শিক্ষা

* পিএইচডি ( অর্থনীতি এবং রাজনীতি ) কেমব্রিজ বিশ্ববিদ্যালয়, যুক্তরাজ্য, ১৯৬৭। 
* এমএ ( রাষ্ট্রবিজ্ঞান ) করাচি বিশ্ববিদ্যালয়, ১৯৬২।

## পেশা

* ২০০০-২০০১ মন্ত্রিপরিষদ সচিব, পাকিস্তান সরকার, ইসলামাবাদ  
* ১৯৯৭-১৯৯৯ পরিচালক, ন্যাশনাল ইনস্টিটিউট অফ পাবলিক অ্যাডমিনিস্ট্রেশন, করাচি 
* চেয়ারপারসন, পাকিস্তান আন্তর্জাতিক বিষয়ক ইনস্টিটিউট, করাচি  
* ১৯৯৪-১৯৯৭ ভিয়েনায় জাতিসংঘের কার্যালয়ে পাকিস্তানের স্থায়ী প্রতিনিধি, আইএইএ, জাতিসংঘের শিল্প উন্নয়ন সংস্থা (ইউএনআইডিইও) এবং ভিয়েনায় অন্যান্য আন্তর্জাতিক সংস্থা। 
* স্লোভেনিয়া এবং স্লোভাকিয়ায় অনুমোদনের সাথে অস্ট্রিয়ায় পাকিস্তানের রাষ্ট্রদূত 
* চেয়ারপারসন, ভিয়েনায় ১৯৯৬ সালে জাতিসংঘের ৭৭ গ্রুপ এবং পাকিস্তানের স্থায়ী প্রতিনিধি 
* ১৯৯১-১৯৯৪ পরিচালক, ন্যাশনাল ইনস্টিটিউট অফ পাবলিক অ্যাডমিনিস্ট্রেশন, করাচি 
* ১৯৮৪–-১৯৯০ মহাপরিচালক, ম্যানেজমেন্ট সার্ভিসেস বিভাগ, পাকিস্তান সরকার, ইসলামাবাদ ও করাচি 
* ১৯৮১-১৯৮৪ পরিচালক, জন প্রশাসন গবেষণা কেন্দ্র, পাকিস্তান সরকার, ইসলামাবাদ 
* ১৯৬৭-১৯৮১ অনুষদের সদস্য, ন্যাশনাল ইনস্টিটিউট অফ পাবলিক অ্যাডমিনিস্ট্রেশন, করাচি

## বই

* পাকিস্তান ইন চেঞ্জিং ওয়ার্ল্ড, ১৯৭৮, পাকিস্তান ইনস্টিটিউট অফ ইন্টারন্যাশনাল অ্যাফেয়ার্স

## তথ্যসূত্র

বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তানি কূটনীতিবিদ
বিষয়শ্রেণী:মুহাজির ব্যক্তি
বিষয়শ্রেণী:১৯৪১-এ জন্ম
তাসনিয়া ফারিণ

**তাসনিয়া জামিল ফারিণ** (জন্ম: ৩০ জানুয়ারি ১৯৯৭) একজন বাংলাদেশী মডেল,অভিনেত্রী ও গায়িকা। তিনি মোস্তফা সরয়ার ফারুকী পরিচালিত ওয়েব ধারাবাহিক লেডিজ অ্যান্ড জেন্টলমেনে (২০২১) কেন্দ্রীয় চরিত্রে অভিনয় করেছেন। একই বছর  মিজানুর রহমান আরিয়ান পরিচালিত *[[নেটওয়ার্কের বাইরে]]* (২০২১) ওয়েব চলচ্চিত্রে কথা চরিত্রে অভিনয় করেন। ২০২২ সালে ফারিণ কলকাতার চলচ্চিত্র নির্মাতা অতনু ঘোষ পরিচালিত *[[আরো এক পৃথিবী]]* চলচ্চিত্র অভিনয়ের মাধ্যমে ভারতীয় চলচ্চিত্রে অভিষেক করেন। 

২০২২ সালে তিনি *[[লেডিজ অ্যান্ড জেন্টলমেন (টিভি ধারাবাহিক)|লেডিজ অ্যান্ড জেন্টলমেনে]]* অভিনয়ের জন্য ওয়েব সিরিজে শ্রেষ্ঠ অভিনেত্রী ও শ্রেষ্ঠ উদিয়মান নারী অভিনয়শিল্পী বিভাগে চ্যানেল আই ডিজিটাল মিডিয়া পুরস্কার লাভ করেন। একই বছর *তিথির অসুখ* চলচ্চিত্রে অভিনয়ের জন্য সীমিত দৈর্ঘ্য কাহিনিচিত্রে সেরা অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন।

## কর্মজীবন
২০১৭ সালে *আমরা আবার ফিরবো কবে* নাটকে অভিনয় দিয়ে ছোট পর্দায় তার অভিষেক হয়। ফারিণের ভাষ্যমতে, তার মায়ের ইচ্ছেতেই তিনি অভিনয় শুরু করেছিলেন। ২০১৮ সালে তিনি বিকাশের একটি বিজ্ঞাপনে বাংলাদেশী ক্রিকেটার মাশরাফি মর্তুজার সাথে কাজ করার মাধ্যমে দৃষ্টি আকর্ষণ করেন। একই বছর ফারিন অভিনীত ভালোবাসা দিবসে *এক্স বয়ফ্রেন্ড* নাটকে অভিনয়ের মাধ্যমে ছোটপর্দায় পরিচিতি লাভ করেন।। ২০২১ সালে তিনি তার প্রথম ওয়েব ধারাবাহিক লেডিজ অ্যান্ড জেন্টলমেনের কেন্দ্রীয় চরিত্রে অভিনয় করেন। মোস্তফা সরয়ার ফারুকী পরিচালিত এই ওয়েব ধারাবাহিকটিতে অভিনয়ের জন্য ওয়েব ধারাবাহিকে শ্রেষ্ঠ অভিনেত্রী এবং শ্রেষ্ঠ উদিয়মান নারী অভিনয়শিল্পী বিভাগে চ্যানেল আই ডিজিটাল মিডিয়া পুরস্কার লাভ করেন। ঐ বছরই  মিজানুর রহমান আরিয়ান পরিচালিত *[[নেটওয়ার্কের বাইরে]]* ওয়েব চলচ্চিত্রে কথা চরিত্রে এবং চরকির স্বল্পদৈর্ঘ্য ওয়েব চলচ্চিত্র *তিথির অসুখ*-এর নাম ভূমিকায় অভিনয় করেন। *তিথির অসুখ*-এ অভিনয়ের জন্য তিনি সীমিত দৈর্ঘ্য কাহিনিচিত্রে সেরা অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন।  এছাড়া জি ফাইভের ওয়েব সিরিজ ‘লেডিস অ্যান্ড জেন্টলম্যান’,ওয়েব সিরিজ ‘ট্রল’ এ তাকে দেখা গেছে। ২০১৯ সালে তিনি প্রায় আশিটি  নাটকে অভিনয় করেছেন।

২০২৫ সালের ২৩শে মে অনুষ্ঠিত ২৬তম মেরিল-প্রথম আলো পুরস্কার অনুষ্ঠান তাসনিয়া ফারিণ আফরান নিশোর সাথে সঞ্চালনা করেন।

## চলচ্চিত্রের তালিকা

### মিউজিক ভিডিও
**বাংলা আমার মা* 
*রঙ্গে রঙ্গে রঙ্গিন হবো
*আমার দিকে তাকিয়ে সে

## পুরস্কার ও মনোনয়ন
;চ্যানেল আই ডিজিটাল মিডিয়া পুরস্কার

;মেরিল-প্রথম আলো পুরস্কার

;ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার

## ব্যক্তিগত জীবন
তাসনিয়া ফারিণ ১১ আগস্ট ২০২৩ সালে শেখ রেজওয়ানকে বিয়ে করেন।

## তথ্যসূত্র

## বহিঃসংযোগ

*
*
*

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:ওয়েব ধারাবাহিকের অভিনেত্রী
বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:মেহেরপুর জেলার ব্যক্তি
উলিপুর রেলওয়ে স্টেশন

**উলিপুর রেলওয়ে স্টেশন** বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।

## অবস্থান
উলিপুর রেলওয়ে স্টেশন তিস্তা জংশন-কুড়িগ্রাম-চিলমারী লাইনের কুড়িগ্রাম - রমনা অংশে অবস্থিত।

## ইতিহাস
১৯৬৭ সালে তৈরি কুড়িগ্রাম-চিলমারী লাইন তৈরি করার সময় উলিপুর রেলওয়ে স্টেশন করা হয়।

## পরিষেবা
রেলওয়ে স্টেশন দিয়ে চলাচলকারী ট্রেন গুলোর তালিকা নিম্নে দেওয়া হলো:
* রমনা লোকাল (রমনা বাজার -পার্বতীপুর- রমনা বাজার)
* মিশ্র ট্রেন (রমনা বাজার -পার্বতীপুর- রমনা বাজার)

## তথ্যসূত্র

বিষয়শ্রেণী:কুড়িগ্রাম জেলার রেলওয়ে স্টেশন
পারমাণবিক নিয়ন্ত্রণ কমিশন

**নিউক্লিয়ার  নিয়ন্ত্রণ কমিশন (এনআরসি)** হলো মার্কিন যুক্তরাষ্ট্র সরকারের একটি স্বতন্ত্র সংস্থা যা পারমাণবিক শক্তির সাথে সম্পর্কিত জনস্বাস্থ্য এবং সুরক্ষার জন্য দায়িত্বপ্রাপ্ত৷ ১৯৭৪ সালের শক্তি পুনর্গঠন আইন দ্বারা প্রতিষ্ঠিত এনআরসি ১৯ জানুয়ারী ১৯৭৫ সালে মার্কিন পরমাণু শক্তি কমিশনের দুটি উত্তরসূরি সংস্থার মধ্যে একটি হয়ে কাজ শুরু করে৷

## তথ্যসূত্র

বিষয়শ্রেণী:১৯৭৫-এ প্রতিষ্ঠিত
বিষয়শ্রেণী:মার্কিন যুক্তরাষ্ট্রে পারমাণবিক শক্তি
বিষয়শ্রেণী:পারমাণবিক নিয়ন্ত্রক সংস্থা
বিষয়শ্রেণী:১৯৭৪-এ প্রতিষ্ঠিত সরকারি সংস্থা
মিইয়ো সেতুপথ

**মিইয়ো সেতুপথ** (, ) দক্ষিণ ফ্রান্সের মিইয়ো অঞ্চলের কাছাকাছি তার্ন নদীর উপত্যকার উপর দিয়ে অতিক্রমকারী একটি তারের অবলম্বনবিশিষ্ট সেতু। ইঙ্গ-ফরাসি অংশীদারিত্বে ফরাসি অবকাঠামো প্রকৌশলী মিশেল ভিরলোজো ও ইংরেজ স্থপতি নরম্যান ফস্টার এটি নকশা করেন। এটি একই সাথে পৃথিবীর  উচ্চতম থামবিশিষ্ট সেতু এবং উচ্চতম তারের অবলম্বনবিশিষ্ট সেতু  যার উচ্চতা ৩৩৬.৪ মিটার (১১০৪ ফুট)। তুলনায় আইফেল টাওয়ারের উচ্চতা ৩২৪ মিটার (১০৬৩ ফুট)।

এর নির্মাণকার্জে ব্যয় হয় প্রায় ৩৯৪ মিলিয়ন পাউন্ড। এটি আনুষ্ঠানিকভাবে উদ্ভদন করা হয় ১৪ই ডিসেম্বর ২০০৪ সালে। আর যান চলাচলের জন্য খুলে দেওয়া হয় ১৬ই ডিসেম্বর ২০০৪ তারিখে। এই সেতুপথটি ধারাবাহিকভাবে একটি অন্যতম প্রকৌশলগত মহা-অর্জন হিসেবে পদমর্যাদা পেয়ে চলেছে। ২০০৬ সালে ইন্টারন্যাশনাল অ্যাসোসিয়েশন ফর ব্রিজ অ্যান্ড স্ট্রাকচারাল ইঞ্জিনিয়ারিং (সেতু ও অবকাঠামোগত ইঞ্জিনিয়ারিং এর আন্তর্জাতিক সংঘ) থেকে আউটস্ট্যান্ডিং স্ট্রাকচারাল অ্যাওয়ার্ড পেয়েছে।
## ইতিহাস
১৯৮০ সালের দিকে মিইয়ো-র কাছের তার্ন নদীর উপত্যকার উচ্চস্তরের যানবাহন চলাচল বেশি যানজট সৃষ্টি করছিল, বিশেষ করে গ্রীষ্মকালে ছুটির দিনের কারণে প্যারিস থেকে স্পেনের যানচলাচল যানজট সৃষ্টি করত। বাইপাস বা পার্শ্বপথের পদ্ধতিটি মিইয়োতে দীর্ঘকাল ধরে বিবেচনা করা হচ্ছিল, তা শুধু বাধাহীন চলাচলের ও দীর্ঘ যানচলাচলের সময় কমানোরর জন্য নয় বরং মিইয়োর আঞ্চলিক ব্যবসা ও বাসস্থান গুলার কারণে এতে প্রবেশের গুনগত মান বৃদ্ধির জন্য।তখন নদী ও জর্জ উপত্যকার উপর দিয়ে একটা ব্রিজ বানানোকেই অন্যতম সমধান হিসেবে ধরা হয়েছিল। ১৯৮৭ সালে CETE সেতুটির পরিকল্পনার উপরে প্রথম আলোচনা করে। ১৯৯১ সালে তারা তার্ন নদীর উপর দিয়ে অতিক্রমকারী ২৫০০ মিটারের (৮২০০ ফুট) দীর্ঘ অবকাঠামো নির্মাণের সিদ্ধান্তে উপনীত হয়। ১৯৯৩-১৯৯৪ যাবত ৭ জন স্থপতি ও ৮ জন অবকাঠামো প্রকৌশলী এটি নিয়ে সরকারকে পরামর্শ প্রদান করে।

১৯৯৫ সালে সরকার এটির নকশা প্রতিযোগিতা জন্য জনগণের আগ্রহের একটি ঘোষণা জারি করে। ১৯৯৬ সালে বিচারক একটি বহু স্প্যানসহ ক্যাবল স্টেইড ব্রিজের নকশার ঘোষণা দেয়। এটি মিশেল ভিরলোজো ও নরম্যান ফস্টার দ্বারা চালিত সোগেলার্গ কনসোর্টিয়াম কর্তৃক প্রস্তাবিত ছিল।

[[বিষয়শ্রেণী:ফ্রান্সের সেতুপথ
বিষয়শ্রেণী:ফ্রান্সের তারের অবলম্বনবিশিষ্ট সেতু
বিষয়শ্রেণী:আভেরোঁর ভবন ও স্থাপনা
বিষয়শ্রেণী:২০০৪-এ সম্পন্ন সেতু
বালিয়া ইউনিয়ন, ঠাকুরগাঁও সদর

**বালিয়া ইউনিয়ন** বাংলাদেশের ঠাকুরগাঁও জেলার সদর উপজেলার অন্তর্গত একটি ইউনিয়ন।

## অবস্থান ও সীমানা
বালিয়া ইউনিয়ন বর্তমানে ঠাকুরগাঁও জেলা সদরের উত্তরে ভূল্লী বাজার নামক স্থানে অবস্থিত। ভূল্লী বাজারের বটতলা নামক স্থান থেকে ১০০ মিটার পূর্বে বালিয়া ইউনিয়ন পরিষদ অবস্থিত।

## ইতিহাস

## প্রশাসনিক এলাকা

## আয়তন ও জনসংখ্যা
৫নং বালিয়া ইউনিয়নের আয়তন হলো ৩৬.৬৯ বর্গ কিলোমিটার। এর জনসংখ্যা হলো প্রায় ৩৩৭২০ জন।

## শিক্ষা
**শিক্ষার হার :** ৪৯% (২০০১ সালের শিক্ষাগত জরিপ অনুযায়ী)

**শিক্ষা প্রতিষ্ঠান:**

# সরকারি প্রাথমিক বিদ্যালয়- ৮টি
# হাই স্কুল-৮টি
# মাদ্রাসা -৩টি

## দর্শনীয় স্থান

## উল্লেখযোগ্য ব্যক্তিত্ব
* রেজওয়ানুল হক ইদু চৌধুরী

## জনপ্রতিনিধি
* বর্তমান চেয়ারম্যান: মোঃ জুলফিকার আলী ভুট্টো।

## আরও দেখুন
* ঠাকুরগাঁও সদর উপজেলা
* ঠাকুরগাঁও জেলা

## তথ্যসূত্র

## বহিঃসংযোগ
* অফিসিয়াল ওয়েবসাইট 

বিষয়শ্রেণী:ঠাকুরগাঁও সদর উপজেলার ইউনিয়ন
মোহাম্মদ পনির হোসেন

**মোহাম্মদ পনির হোসেন** (জন্ম: ১০ মে ১৯৮৯) হলেন একজন বাংলাদেশী আলোকচিত্রী ও সাংবাদিক। বাংলাদেশে রোহিঙ্গা শরণার্থীদের চিত্র ধারণের জন্য ২০১৮ সালে ফিচার ফটোগ্রাফির জন্য পুলিৎজার পুরস্কার বিজয়ী রয়টার্সের সাতজন ফটো সাংবাদিকের মধ্যে পনির ছিলেন একজন। পুলিৎজার কর্তৃপক্ষ সাতজন রয়টার্স সাংবাদিকের ষোলটি ছবি নির্বাচন করেছে এর মধ্যে পনিরের ধারণ করা ৩টি ছবি ছিলো। পুলিৎজার পুরস্কারের ইতিহাসে তিনি প্রথম বাংলাদেশী। 

## প্রাথমিক ও শিক্ষা জীবন
পনির ১৯৮৯ সালের ১০ মে মুন্সীগঞ্জের সিরাজদিখানের গুয়াখোলা গ্রামে জন্মগ্রহণ করেন। তিনি মোহাম্মদ জামাল উদ্দিন ও আলিজা বেগমের ছেলে। পাঁচ ভাইবোনের মধ্যে তৃতীয়।  তিনি মুন্সীগঞ্জের বাসিল সরকারি প্রাথমিক বিদ্যালয়ে পড়াশোনা শুরু করেন। ২০০৫ সালে চট্টগ্রামের খাজা আজমেরী উচ্চ বিদ্যালয় থেকে এসএসসি এবং ২০০৭ ঢাকা সিটি কলেজ থেকে এইচএসসি পাস করেন । তিনি ২০১৫ সালে নর্থ সাউথ বিশ্ববিদ্যালয় থেকে মার্কেটিং বিভাগে বিবিএ অনার্স শেষ করেছেন। তিনি আলোকচিত্র সাংবাদিকতার জন্য উপবৃত্তিতে অ্যাটিনিও ম্যানিলা বিশ্ববিদ্যালয় থেকে ভিজ্যুয়াল জার্নালিজমে স্নাতকোত্তর ডিপ্লোমা ডিগ্রি অর্জন। সেখানে তিনি ফটো জার্নালিজমের বিধি ও নীতিমালার জ্ঞান অর্জন করেন। 

## কর্মজীবন
২০১৬ সালের ১ জুলাই পোনির থমসন রয়টার্সের ফটো সাংবাদিক হিসাবে যোগদান করেন। এর আগে ২০১৫ থেকে ২০১৬ পর্যন্ত জুমা প্রেসের পক্ষে কাজ করেছিলেন। পুলিৎজার পুরস্কারের ইতিহাসে তিনি প্রথম বাংলাদেশী 

পনির ২০১৬ সালে সনি ওয়ার্ল্ড ফটোগ্রাফিতে বাংলাদেশের জাতীয় দ্বিতীয় হয়েছিলেন। এটি তার প্রথম সাফল্য হিসাবে বিবেচিত হয়েছিল। তিনি নুর ফটোতে একজন আলোকচিত্রী হিসেবে অংশ নেন। তিনি সংকটময় মুহুর্তে ছবি তোলার জন্য যুক্তরাজ্যে প্রশিক্ষণ নিয়েছিলেন। 

## তথ্যসূত্র

## বহিঃসংযোগ
* মোহাম্মদ পনির হোসেন প্রোফাইল - রয়টার্স

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:পুলিৎজার পুরস্কার বিজয়ী
বিষয়শ্রেণী:বাংলাদেশী আলোকচিত্রশিল্পী
বিষয়শ্রেণী:বাংলাদেশী সাংবাদিক
বিষয়শ্রেণী:নর্থ সাউথ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা সিটি কলেজের প্রাক্তন শিক্ষার্থী
বিষয়শ্রেণী:বাংলাদেশী আলোকচিত্র সাংবাদিক
বিষয়শ্রেণী:অ্যাতেনিও দে ম্যানিলা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়টার্সের ব্যক্তি
রেজওয়ানুল হক ইদু চৌধুরী

**রেজওয়ানুল হক ইদু চৌধুরী** (১৯৩০-২৫ মে ১৯৯৪) বাংলাদেশের ঠাকুরগাঁও জেলার রাজনীতিবিদ, ঠাকুরগাঁও-১ আসনের সংসদ সদস্য ও বাংলাদেশের সমাজকল্যাণ মন্ত্রীছিলেন।

## জন্ম ও প্রাথমিক জীবন
রেজওয়ানুল হক ইদু চৌধুরী ১৯৩০ সালে ঠাকুরগাঁও সদর উপজেলার বালিয়া ইউনিয়নের ছোট বালিয়া গ্রামে জন্ম গ্রহণ করেন। তার পিতা রমজান আলী চৌধুরী এবং মাতা ফজিলাতুন্নেসা।

## রাজনৈতিক ও কর্মজীবন
রেজওয়ানুল হক ইদু চৌধুরী ১৯৫৭ সালে ন্যাশনাল আওয়ামী পার্টির রাজনীতিতে যুক্ত হয়ে দিনাজপুর জেলা শাখার সভাপতি এবং দিনাজপুর জেলা কৃষক সমিতির সভাপতি হিসেবে দায়িত্ব পালন করেন। ১৯৭১ সালের বাংলাদেশের স্বাধীনতা যুদ্ধে তার সক্রিয় অংশগ্রহণ ছিল। ১৮ ফেব্রুয়ারি ১৯৭৯ সালে অনুষ্ঠিত দ্বিতীয় জাতীয় সংসদে ঠাকুরগাঁও সদর উপজেলা নিয়ে গঠিত অখণ্ড দিনাজপুর-৩ (বর্তমান ঠাকুরগাঁও-১) আসন থেকে বাংলাদেশ জাতীয়তাবাদী দলের মনোনয়নে নির্বাচিত সংসদ সদস্য। এরপর ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদের নির্বাচনে ঠাকুরগাঁও-১ আসন থেকে জাতীয় পার্টির মনোনয়নে সংসদ সদস্য নির্বাচিত হন। তিনি ১৯৮৮-১৯৯০ সাল পর্যন্ত গণপ্রজাতন্ত্রী বাংলাদেশ সরকারের সমাজকল্যাণ মন্ত্রী হিসেবে দায়িত্ব পালন করেন।

## পারিবারিক জীবন
তার পিতা রমজান আলী চৌধুরী জমিদার ছিলেন। পিতামহ মেহের বকস্ চৌধুরীও জমিদার ছিলেন ও বালিয়া চৌধুরী বংশের প্রতিষ্ঠাতা। তিনি ৪ ডিসেম্বর ১৯৫৯ সালে তেভাগা আন্দোলনের কৃষকনেতা হাজী মোহাম্মদ দানেশের কন্যা সুলতানা রেজওয়ান চৌধুরী সাথে বিবাহবন্ধনে আবদ্ধ হন। যিনি সংরক্ষিত মহিলা আসন-১ থেকে ১৯৮৬–১৯৮৮ মেয়াদে সংসদ সদস্য ছিলেন। বড় ছেলে সুলতানুল ফেরদৌস নম্র ব্যবসায়ী ও জেলা বিএনপির সহসভাপতি ঠাকুরগাঁও সদর উপজেলা পরিষদের চেয়ারম্যান ছিলেন ছোট ছেলে সুলতান উল নায়ীম শুভ চৌধুরী ব্যবসায়ী।

তার চাচাতো ভাই নুরুল হক চৌধুরী (১৯০২-১৯৮৭) ছিলেন দুই বারের নির্বাচিত পাকিস্তান জাতীয় পরিষদ সদস্য(এম.এন.এ) সেই সাথে পার্লামেন্টারি সেক্রেটারি এবং ঠাকুরগাঁও পৌরসভার প্রতিষ্ঠাতা চেয়ারম্যান। এছাড়া নুরুল হক চৌধুরী দিনাজপুর জেলা বোর্ডের সহসভাপতি ও আইনজীবী ছিলেন।

## মৃত্যু
রেজওয়ানুল হক ইদু চৌধুরী ২৫ মে  ১৯৯৪ সালে মৃত্যুবরণ করেন।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:ঠাকুরগাঁও জেলার রাজনীতিবিদ
বিষয়শ্রেণী:বাংলাদেশের সমাজকল্যাণ মন্ত্রী
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ঠাকুরগাঁও জেলার ব্যক্তি
টগরাই হাট রেলওয়ে স্টেশন

**টগরাই হাট রেলওয়ে স্টেশন** বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।

## অবস্থান
টগরাই হাট রেলওয়ে স্টেশন তিস্তা জংশন-কুড়িগ্রাম-চিলমারী লাইনের তিস্তা জংশন-কুড়িগ্রাম অংশে অবস্থিত।

## ইতিহাস
১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এ সময় টগরাই হাট রেলওয়ে স্টেশন তৈরি করা হয়। এ লাইনটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজে রুপান্তর করা হয়।

## পরিষেবা
টগরাই হাট রেলওয়ে স্টেশন দিয়ে চলাচল কারী ট্রেনের নাম নিম্নে উল্লেখ করা হলো:
*কুড়িগ্রাম এক্সপ্রেস 
*রমনা লোকাল = (রমনা বাজার-পার্বতীপুর-রমনা বাজার)
*মিশ্র ট্রেন  ও 
*রংপুর এক্সপ্রেস সাটল = (কুড়িগ্রাম-কাউনিয়া-কুড়িগ্রাম)

## তথ্যসূত্র

বিষয়শ্রেণী:কুড়িগ্রাম জেলার রেলওয়ে স্টেশন
এম. কমলাম

**এম. কমলাম** (১৪ আগস্ট ১৯২৬ – ৩০ জানুয়ারি ২০২০) ভারতের কেরালার একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি কেরালা বিধানসভার একজন বিধায়ক ছিলেন। এছাড়া, কেরালা সরকারের একজন মন্ত্রী হিসেবেও দায়িত্ব পালন করবছেন তিনি।

## জীবনী
এম. কমলাম ১৯২৬ সালের ২৪ আগস্ট জন্মগ্রহণ করেছিলেন। তার পিতার নাম কেলোথ কৃষ্ণাণ ও মায়ের নাম কেলোথ জানকী। তিনি সর্বভারতীয় কংগ্রেস কমিটির সদস্য ছিলেন। এছাড়া, তিনি কেরালা প্রদেশ কংগ্রেস কমিটির সহসভাপতি ও সাধারণ সম্পাদক হিসেবে দায়িত্ব পালন করেছেন। তিনি কেরালা নারী কমিশনের সভাপতি হিসেবেও দায়িত্ব পালন করেছেন।

কালিকট পৌরনিগমের কাউন্সিলর হিসেবে কর্মজীবন শুরু হয় ভি. কমলামের। ১৯৭৫ সালে জরুরি অবস্থা জারি করার প্রতিবাদে কংগ্রেস থেকে পদত্যাগ করে জনতা পার্টিতে যোগদান করেন। ১৯৭৭ সালে ষষ্ঠ লোকসভা নির্বাচনে কালিকট থেকে নির্বাচনে লড়লেও নির্বাচনে হেরেছিলেন তিনি। তিনি ১৯৮০ সালে কালপেট্টি থেকে কেরালা বিধানসভা কেন্দ্রের বিধায়ক হিসেবে নির্বাচিত হন। পরবর্তীতে, তিনি ভারতীয় জাতীয় কংগ্রেসে যোগদান করেছিলেন। ১৯৮২ সালেও তিনি কালপেট্টা বিধানসভা কেন্দ্রের বিধায়ক হিসেবে নির্বাচিত হয়েছিলেন। ১৯৮২ সাল থেকে ১৯৮৭ সাল পর্যন্ত তিনি কেরালা সরকারের সমবায় মন্ত্রী হিসেবে দায়িত্ব পালন করেছিলেন।

ভি. কমলাম এম. স্বামীকুট্টির সাথে বিবাহবন্ধনে আবদ্ধ হয়েছিলেন। তাদের চার পুত্র ও এক কন্যা ছিল। তাদের পুত্রদের নাম এম. যতীন্দ্রদাস, এম. মুরালি ও এম. রাজাগোপাল এবং তাদের একমাত্র কন্যার নাম পদ্মজা চারুদাথান।

ভি. কমলাম ২০২০ সালের ৩০ জানুয়ারি কালিকটের নাদাক্কাভুর নিকটে অবস্থিত নিজ বাসভবনে ৯৩ বছর বয়সে প্রয়াত হন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:রাজনীতিতে ভারতীয় নারী
বিষয়শ্রেণী:কেরল বিধানসভার সদস্য ১৯৮০-১৯৮২
বিষয়শ্রেণী:কেরল বিধানসভার সদস্য ১৯৮২-১৯৮৭
বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ
বিষয়শ্রেণী:জনতা পার্টির রাজনীতিবিদ
বিষয়শ্রেণী:কালিকটের রাজনীতিবিদ
নুরুল হক চৌধুরী

**নুরুল হক চৌধুরী** (১৯০২-১৯৮৭) বাংলাদেশী আইনজীবী, রাজীতিবিদ, পাকিস্তান জাতীয় পরিষদ সদস্য (এমএনএ) ও যোগাযোগ মন্ত্রণালয়ের ও বাণিজ্য মন্ত্রণালয়ের পার্লামেন্টারি সেক্রেটারি ছিলেন।

## জন্ম ও প্রাথমিক জীবন
নুরুল হক চৌধুরী ১৯০২ সালে ঠাকুরগাঁও সদর উপজেলার বালিয়া ইউনিয়নের ছোট বালিয়া গ্রামে জন্ম গ্রহণ করেন। তার পিতা হেকমতুল্লা চৌধুরী। তিনি ম্যাট্রিক পাস করেন দেবীগঞ্জ হাইস্কুল থেকে। রংপুরের কারমাইকেল কলেজ থেকে আইএ পাস করে কলকাতা ইসলামিয়া কলেজ থেকে বিএ পাস করেন। এর পর কলকাতা বিশ্ববিদ্যালয় থেকে ল’পাস করেন।

## রাজনৈতিক ও কর্মজীবন
নুরুল হক চৌধুরী দিনাজপুর জেলা বোর্ডের সহসভাপতি ও আইনজীবী ছিলেন।

## পারিবারিক জীবন
নুরুল হক চৌধুরীর পিতা হেকমতুল্লা চৌধুরী ছিলেন জমিদার ছিলেন। পিতামহ মেহের বকস্ চৌধুরীও ছিলেন জমিদার ও বালিয়া চৌধুরী বংশের প্রতিষ্ঠাতা। তিনি ঠাকুরগাঁও পৌরসভার প্রতিষ্ঠাতা চেয়ারম্যান। পাকিস্তান আন্দোলনের সময় তিনি ঠাকুরগাঁও মহকুমার মুসলিম লীগের সভাপতি হিসেবে দায়িত্ব পালন করেন।

তিনি ঠাকুরগাঁও মহকুমা থেকে ১৯৫৫-১৯৫৮, ১৯৬২-১৯৬৫ ১৯৬৫-১৯৬৯ সালের পাকিস্তানের জাতীয় পরিষদের সদস্য নির্বাচিত হন। ১৯৬২-১৯৬৫ মেয়াদে তিনি যোগাযোগ মন্ত্রণালয়ের ও ১৯৬৫-১৯৬৯ মেয়াদে বাণিজ্য মন্ত্রণালয়ে পার্লামেন্টারী সেক্রেচারী হিসেবে দায়িত্ব পালন করেন। দিনাজপুর জেলা বোর্ডের সহসভাপতি হিসেবেও দায়িত্ব পালন করেন। তিনি ছিলেন বালিয়া স্টেটের সর্বশেষ জমিদার।

## মৃত্যু
নুরুল হক চৌধুরী ১৯৮৭ সালে মৃত্যুবরণ করেন

## আরও দেখুন

## তথ্যসূত্র

## বহিঃসংযোগ

বিষয়শ্রেণী:১৯০২-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:ঠাকুরগাঁও জেলার রাজনীতিবিদ
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
বিষয়শ্রেণী:মৌলানা আজাদ কলেজের প্রাক্তন শিক্ষার্থী
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:ঠাকুরগাঁও জেলার ব্যক্তি
বিষয়শ্রেণী:বাংলাদেশী মুসলিম
এম এ হক (কবি)

**এম এ হক** (১ জানুয়ারি ১৯২৯ - ১৩ অগাস্ট ২০০৬) একজন বাংলাদেশি কবি, গীতিকার, প্রাবন্ধিক, ছড়াকার এবং গল্পকার যিনি স্থানীয়ভাবে *কবি সাহেব* ও *কবিরত্ন* নামে অধিক পরিচিত ছিলেন।

## জীবনী
এম এ হক ১৯২৯ সালের ১ জানুয়ারি তৎকালীন ব্রিটিশ ভারতের ফরিদপুরের আলফাডাঙ্গার ব্যাংকেরচর গ্রামে জন্মগ্রহণ করেন। তিনি স্থানীয় কামারগ্রাম কাঞ্চন একাডেমি থেকে ১৯৪৮ সালে মাধ্যমিক এবং ১৯৫০ সালে বি এল কলেজ থেকে উচ্চ মাধ্যমিক সম্পন্ন করেন। এরপর শিক্ষকতা পেশায় যোগদানের মাধ্যমে কর্মজীবন শুরু করেন।

এম এ হক মূলত ইসলামি ও লোক সঙ্গীত এবং কবিতা লিখেছেন। এছাড়া, ছড়া, প্রবন্ধ ও গল্পও রচনা করেন। তিনি স্থানীয় ‘যশোর-সাহিত্য-সংঘ’ থেকে ‘কবিরত্ন’ উপাধি পান। তার রচিত ‘কচি মনের খোরাক’ গ্রন্থটি ১৯৭১ সালের পূর্বে পাকিস্তান শাসনামলে যশোর শিক্ষা বোর্ড কর্তৃক প্রাথমিক বিদ্যালয়ে দ্রুত পঠন হিসেবে অন্তর্ভুক্ত ছিলো। এছাড়া ‘ছন্দ-বন্ধ-বাগধারা’ গ্রন্থে তিনি বাংলা ভাষায় ব্যবহৃত অসংখ্য বাগধারা সংকলন করেন এবং তা ছন্দে রুপ দেন। ২০০৬ সালের ১৩ আগস্ট তিনি মৃত্যুবরণ করেন।

## গ্রন্থ
তার উল্লেখযোগ্য গ্রন্থের মধ্যে রয়েছে:
* শুকতারা (কাব্যগ্রন্থ)
* পথদিশারু (কাব্যগ্রন্থ)
* কাঙ্গাল পথিক (কাব্যগ্রন্থ)
* এপার-ওপার (লোকগানের সংকলন)
* কচি মনের খোরাক
* দরেদ নবী (ইসলামী গান)
* হক-বচন
* ছন্দ-বন্ধ-বাগধারা
* দেশের গান (দেশাত্মবোধক গানের সংকলন)
* দাদুর ছড়া (শিশু-সাহিত্য)
* স্মৃতিকথা
* মুক্তির গান (কবিতা)

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:আলফাডাঙ্গা উপজেলার ব্যক্তি
বিষয়শ্রেণী:বাংলাদেশী কবি
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:খুলনার লেখক
বিষয়শ্রেণী:২০শ শতাব্দীর বাংলাদেশী পুরুষ লেখক
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:বাংলাদেশী পুরুষ কবি
মো. দবিরুল ইসলাম

**অ্যাডভোকেট দবিরুল ইসলাম** (১৩ মার্চ ১৯২২-১৩ জানুয়ারি ১৯৬১) ছাত্রলীগের প্রতিষ্ঠাতা সভাপতি, আওয়ামী লীগের প্রতিষ্ঠাতা সদস্য ও পূর্ব পাকিস্তান প্রাদেশিক পরিষদের সদস্য (এমএলএ) ছিলেন।

## জন্ম ও প্রাথমিক জীবন
দবিরুল ইসলাম ১৩ মার্চ ১৯২২ সালে তৎকালীন বৃহত্তর দিনাজপুরের ঠাকুরগাঁও মহকুমার বালিয়াডাঙ্গির বামুনিয়া গ্রামে জন্মগ্রহণ করেন। তিনি লাহিড়ী এম.ই হাই স্কুল থেকে ১৯৩৮ সালে মেট্রিকুলেশন পাশ করে  আইএ ও বিএপাশ করেন রাজশাহী কলেজে। ১৯৪৭ সালে ঢাকা বিশ্ববিদ্যালয়ের আইন বিভাগে ভর্তি হন।

## রাজনৈতিক ও কর্মজীবন
দবিরুল ১৯৪৭ সালে ঢাকা বিশ্ববিদ্যালয়ে ভর্তির আগে দিনাজপুরে ব্রিটিশ বিরোধী আন্দোলনে সত্রিয় ছিলেন। ঢাকা বিশ্ববিদ্যালয়ে চতুর্থ শ্রেণির কর্মচারীদের ন্যায্য দাবি আন্দোলন জড়িয়ে পড়ায় শেখ মুজিবুর রহমান ও অন্যান্যদের সাথে তিনিও ঢাকা বিশ্ববিদ্যালয় থেকে আজীবন বহিষ্কৃত হন।

১৯৪৮ সালে সদ্য প্রতিষ্ঠিত পাকিস্তানে পূর্ব পাকিস্তান ছাত্রলীগের প্রথম আহবায়ক কমিটিতে শেখ মুজিবুর রহমান ও অলি আহাদ সহ ১৪ জন প্রতিনিধির সাথে তিনিও সদস্য নির্বাচিত হন।

৪ জানুয়ারি ১৯৪৯ সালে পূর্ব পাকিস্তান মুসলিম ছাত্রলীগের প্রথম কাউন্সিলে তিনি ঢাকা জেলখানা থাকাবস্থায় ছাত্রলীগের প্রথম কেন্দ্রীয় সভাপতি নির্বাচিত করা হয়ে ১৯৪৯-১৯৫৩ মেয়াদে দায়িত্ব পালন করেন। তিনি ৫২ সালের বাংলাভাষা আন্দোলনে সত্রিয় অংশগ্রহণ করেন এবং গ্রেফতার হন।

১৯৫৪ সালে নির্বাচনে আওয়ামী লীগ থেকে ঠাকুরগাঁও আসন থেকে মুসলিম লীগের নেতা নুরুল হক চৌধুরীকে পরাজিত করে প্রাদেশিক পরিষদের সদস্য (এমএলএ) নির্বাচিত হন দবিরুল।

১৯৫৬ সালে আবু হোসেন সরকারের মন্ত্রিসভায়  তিনি প্রতিমন্ত্রীর মর্যাদায় শিল্প, বাণিজ্য ও শ্রম মন্ত্রণালয়ের পার্লামেন্টারী সেক্রেটারি হিসেবে নিয়োগ পান।

## মৃত্যু
দবিরুল ইসলাম ১৩ জানুয়ারি ১৯৬১ সালে ৩৮ বছর বয়সে তৎকালীন দিনাজপুরের ঠাকুরগাঁও মহকুমার বালিয়াডাঙ্গির বামুনিয়া গ্রামে মৃত্যুবরণ করেন।

## স্মারক
দবিরুল ইসলামের স্মৃতি রক্ষায় ঠাকুরগাঁও শহরের কালিবাড়িস্থ সাধারণ পাঠাগার চত্বরে তার একটি স্মৃতিস্তম্ভ নির্মাণ করা হয়েছে।

## আরও দেখুন
* ঠাকুরগাঁও জেলার ব্যক্তিবর্গের তালিকা

## তথ্যসূত্র

## বহিঃসংযোগ

বিষয়শ্রেণী:১৯২২-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:ঠাকুরগাঁও জেলার রাজনীতিবিদ
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
মালিক গোলাম আব্বাস

thumb|মালিক গোলাম আব্বাস
**মালিক গোলাম আব্বাস** (  ) একজন পাকিস্তানি রাজনীতিবিদ ছিলেন। তিনি ২০১৮ এর সাধারণ নির্বাচনে পাঞ্জাবের প্রাদেশিক পরিষদে নির্বাচিত হয়েছিলেন তবে দায়িত্ব গ্রহণের আগেই তিনি মারা গিয়েছিলেন।

## রাজনৈতিক পেশা
তিনি ২০০২ সালে পাকিস্তানের সাধারণ নির্বাচনে আসনটি পিপি -২০৫ (মুলতান-দ্বাদশ) থেকে পাকিস্তান পিপলস পার্টির (পিপিপি) প্রার্থী হয়ে পাঞ্জাবের প্রাদেশিক পরিষদের আসনের হয়ে প্রার্থী হয়েছিলেন। তিনি ১৩,৩০২ ভোট পেয়ে রানা মুহাম্মদ কাসিম নুনের কাছে আসনটি হেরেছেন।

২০০৮ সালের পাকিস্তানের সাধারণ নির্বাচনে তিনি নির্বাচনী অঞ্চল পিপি -২০৫ (মুলতান-দ্বাদশ) থেকে স্বতন্ত্র প্রার্থী হয়ে পাঞ্জাবের প্রাদেশিক সংসদীয় আসনের হয়ে লড়েছিলেন। তিনি ২৯,৫২৩ ভোট পেয়েছিলেন এবং মেহেদী আব্বাস খানের কাছে আসনটি হেরে গেছেন।

তিনি ২০১৩ সালে পাকিস্তানের সাধারণ নির্বাচনে পিটি -২০৫ (মুলতান-দ্বাদশ) আসন থেকে পিপিপির প্রার্থী হিসাবে পাঞ্জাবের প্রাদেশিক পরিষদের আসনে প্রার্থী হয়েছিলেন। তিনি ৩৩,১২৭ ভোট পেয়ে মেহেদী আব্বাস খানের কাছে আসনটি হেরে যান।

২০১৩ সালের সাধারণ নির্বাচনের পরে তিনি পাকিস্তান তেহরিক-ই-ইনসাফ (পিটিআই) -তে যোগ দিয়েছিলেন।

তিনি ২০১৬ সালের মার্চ মাসে অনুষ্ঠিত উপনির্বাচনে এনটি -১৫৩ (মুলতান-৬ষ্ঠ) আসন থেকে পিটিআইয়ের প্রার্থী হিসাবে পাকিস্তানের জাতীয় পরিষদের আসনে প্রার্থী হয়েছিলেন, তবে তিনি ব্যর্থ হন। তিনি ৩৭,২১২ ভোট পেয়ে রানা মুহাম্মদ কাসিম নুনের কাছে আসনটি হেরে যান।

তিনি ২০১৩ সালের পাকিস্তানের সাধারণ নির্বাচনে আসন পিপি -২২২ (মুলতান-দ্বাদশ) থেকে পিটিআইয়ের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন। তিনি ৪৭,৪২৯ ভোট পেয়েছেন এবং মেহেদী আব্বাস খানকে পরাজিত করেছিলেন।

## মৃত্যু
১৫ আগস্ট ২০১৮ এ, পাঞ্জাব বিধানসভার সদস্য হিসাবে শপথ নেওয়ার আগে তিনি ইসলামাবাদে মারা যান। মৃত্যুর চার দিন আগে তিনি হার্ট অ্যাটাকের শিকার হন পরে তাকে ইসলামাবাদের হাসপাতালে ভর্তি করা হয়েছিল।

## তথ্যসূত্র

বিষয়শ্রেণী:২০১৮-এ মৃত্যু
বিষয়শ্রেণী:২০শ শতাব্দীতে জন্ম
বিষয়শ্রেণী:মুলতানের রাজনীতিবিদ
মালিক নাদিম আব্বাস

**মালিক নাদিম আব্বাস** হলেন একজন পাকিস্তানি রাজনীতিবিদ যিনি আগস্ট ২০১৮ থেকে পাঞ্জাবের প্রাদেশিক পরিষদের সদস্য ছিলেন।

## রাজনৈতিক পেশা
তিনি ২০১৩ সালের পাকিস্তানের সাধারণ নির্বাচনে নির্বাচনী অঞ্চল পিপি -১৬১ (লাহোর-দ্বাদশ) থেকে পাকিস্তান তেহরিক-ই-ইনসাফের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পাকিস্তান তেহরিক-ই-ইনসাফ এমপিএ (পাঞ্জাব)
বিষয়শ্রেণী:২০শ শতাব্দীতে জন্ম
জাভেদ ইকবাল আব্বাসি

**হাজী জাভেদ ইকবাল আব্বাসি** একজন পাকিস্তানি রাজনীতিবিদ এবং প্রাক্তন সিনেটর। তিনি ১৯৮৫ থেকে ১৯৮৮ সাল পর্যন্ত এবং ১৯৯০ থেকে ১৯৯৩ সাল পর্যন্ত পাকিস্তানের জাতীয় পরিষদের সদস্য ছিলেন।

১৯৮৫ সালে পাকিস্তানের সাধারণ নির্বাচনে তিনি এনএ -১২ (অ্যাবটাবাদ) থেকে স্বতন্ত্র প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

১৯৯০ সালে পাকিস্তানের সাধারণ নির্বাচনে তিনি এনএ -১২ (অ্যাবটাবাদ) থেকে ইসলামী জামহুরী ইত্তেহাদের প্রার্থী হিসাবে পাকিস্তানের জাতীয় সংসদ পুনরায় নির্বাচিত হন। তিনি ৪৩,৭৬৪ ভোট পেয়ে স্বতন্ত্র প্রার্থী সরদার গুল খাতবকে পরাজিত করেছিলেন।

১৯৯৭ সালের সিনেট নির্বাচনে পাকিস্তান মুসলিম লীগের (নওয়াজ) (পিএমএল-এন) টিকিটে তিনি সিনেটর হন।

১৯৯৯ সালের পাকিস্তানি অভ্যুত্থানের পরে তিনি ২০০২ সালের আগস্টে গ্রেপ্তার হন এবং কারাগারে বন্দী হন এবং অর্থের বাইরে যে সম্পত্তিতে দোষী সাব্যস্ত হন তাতে জাতীয় জবাবদিহিতা ব্যুরো তাকে ২২.২৫ মিলিয়ন টাকা জরিমানা করে পাঁচ বছরের সশ্রম কারাদন্ড দিয়েছিলেন। যে কোনও সরকারী পদে থাকার কারণে তাকে ১০ বছরের জন্য অযোগ্য ঘোষণা করা হয়েছিল।

## তথ্যসূত্র

বিষয়শ্রেণী:পাকিস্তান জাতীয় পরিষদ সদস্য ১৯৯০-১৯৯৩
বিষয়শ্রেণী:পাকিস্তান জাতীয় পরিষদ সদস্য ১৯৮৫-১৯৮৮
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:অপরাধে দোষী সাব্যস্ত পাকিস্তানি রাজনীতিবিদ
বিষয়শ্রেণী:পাকিস্তানের সিনেট সদস্য
বিষয়শ্রেণী:পাকিস্তানি বন্দী ও আটক
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:২০শ শতাব্দীতে জন্ম
মুহাম্মদ আরিফ আব্বাসি

**মুহাম্মদ আরিফ আব্বাসি** একজন পাকিস্তানি রাজনীতিবিদ যিনি মে ২০১৩ থেকে মে ২০১৮ পর্যন্ত পাঞ্জাবের প্রাদেশিক পরিষদের সদস্য ছিলেন।

## প্রাথমিক জীবন এবং শিক্ষা
তিনি ১৯৬৫ সালের ১২ ফেব্রুয়ারি জন্মগ্রহণ করেছিলেন। 

তিনি ১৯৮৭ সালে করাচীর স্কুল অফ অ্যারোনটিক্স থেকে ডিপ্লোমা অব অ্যাসোসিয়েট ইঞ্জিনিয়ার্স লাভ করেন। 

## রাজনৈতিক পেশা
তিনি ২০১৩ সালে পাকিস্তানের সাধারণ নির্বাচনে নির্বাচনী অঞ্চল পিপি -১৩ (রাওয়ালপিন্ডি-দ্বাদশ) থেকে পাকিস্তান তেহরিক-ই-ইনসাফের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন । 

## তথ্যসূত্র

বিষয়শ্রেণী:পাকিস্তান তেহরিক-ই-ইনসাফের রাজনীতিবিদ
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
তিস্তা নিম্ন বাঁধ-৪ জলবিদ্যুৎ কেন্দ্র

**তিস্তা নিম্ন বাঁধ – চতুর্থ জলবিদ্যুৎ কেন্দ্র** তিস্তা নদীতে নির্মিত একটি নদীর-চলমান-প্রবাহ জলবিদ্যুৎ কেন্দ্র। এটি পশ্চিমবঙ্গের কালিম্পং জেলায় তিস্তা নদী কালিঝোড়া নদীর সঙ্গমের প্রায় ৩৫০ মিটার উজানে এবং তিস্তা বাজার গ্রামের নিকটবর্তী তিস্তা সেতুর ১৮.৩ কিলোমিটার ভাটিতে অবস্থিত। প্রকল্পটিতে ৪৫ মিটার উঁচু বাঁধের সমন্বয়ে ৪৫  মিটার দৈর্ঘ্যের ৪ টি পেনস্টক এবং ৭ মিটার ব্যাসের সমন্বিত। ৪০ মেগাওয়াট ক্ষমতার ৪ টি ইউনিটের মিলিত বিদ্যুৎ উৎপাদন ক্ষমতা ১৬০ মেগাওয়াট। ইনস্টল ক্ষমতা'সহ পৃষ্ঠতলের বিদ্যুৎ ঘরটি ২৫.০৫ মিটার নেট রেটেড হেডের অধীনে পরিচালিত  হয় এবং ৯০% মেশিনের প্রাপ্যতা'সহ ৯০% নির্ভরযোগ্য বছরে ৭২০ মিলিয়ন ইউনিট বিদ্যুৎ উৎপাদনের করার জন্য নকাশা করা হয় বিদ্যুৎ কেন্দ্রটি। ইউনিট ১, ২, ৩ এবং ৪ যথাক্রমে ২০১৬ সালের ফেব্রুয়ারি, মার্চ, জুলাই এবং আগস্ট মাসে চালু করা হয়। পশ্চিমবঙ্গ রাজ্য এই বিদ্যুৎ কেন্দ্রের একমাত্র উপকারভোগী। প্রকল্পটি নির্মাণের সাথে সাথে অঞ্চলটি অবকাঠামো, শিক্ষা, চিকিৎসা সুবিধা এবং কর্মসংস্থানের উন্নয়নের মাধ্যমে উপকৃত হবে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের জলবিদ্যুৎ কেন্দ্র
বিষয়শ্রেণী:২০১৬-এ পশ্চিমবঙ্গে প্রতিষ্ঠিত
মোহাম্মদ ফজলুল করিম

**মোহাম্মদ ফজলুল করিম** (২৭ মার্চ ১৯২৭-৯ জানুয়ারি ২০১৫) বাংলাদেশের আইনজীবী, রাজীতিবিদ ও সাবেক সাংসদ। তিনি ১৯৭০ সালের ও ১৯৭৩ সালের প্রথম জাতীয় সংসদের নির্বাচিত সংসদ সদস্য।

## জন্ম ও প্রাথমিক জীবন
মোহাম্মদ ফজলুল করিম ২৭ মার্চ ১৯২৭ সালে তৎকালীন বৃহত্তর দিনাজপুরের ঠাকুরগাঁও মহকুমা বর্তমানে ঠাকুরগাঁও সদর উপজেলার রুহিয়া ইউনিয়নের কানিকশালগাঁও গ্রামে জন্ম গ্রহণ করেন। তার পিতা নইমউদ্দীন আহাম্মদ ও মাতা সতিজান নেসা।

১৯৪৬ সালে তিনি ঠাকুরগাঁও সরকারি বালক উচ্চ বিদ্যালয় থেকে ম্যাট্রিক পাশ করে ১৯৫০ সালে কলকাতা ইসলামিয়া কলেজ থেকে বিএ পাস করেন। এর ঢাকা বিশ্ববিদ্যালয় ভর্তি হলেও পড়ালেখা শেষ না করে ঠাকুরগাঁওয়ে ফিরে রাজনীতিতে জড়িয়ে যান।

## রাজনৈতিক ও কর্মজীবন
ফজলুল করিম ঠাকুরগাঁও জেলা আওয়ামী লীগের প্রাক্তন সভাপতি। তিনি ১৯৫২ সালের বাংলাভাষা আন্দোলনে সত্রিয় অংশগ্রহণ করেন।

১৯৭০ ও ১৯৭৩ সালের নির্বাচনে ঠাকুরগাঁও সদর উপজেলা নিয়ে গঠিত অখণ্ড দিনাজপুর-৩ (বর্তমান ঠাকুরগাঁও-১) আসন থেকে বাংলাদেশ আওয়ামী লীগ থেকে নির্বাচিত সংসদ সদস্য ছিলেন। তিনি ১৯৭১ সালের ঠাকুরগাঁও এলাকার মুক্তিযুদ্ধের সংগ্রাম কমিটির আহবায়ক ছিলেন। ১৯৭৫ সালে তিনি অখণ্ড দিনাজপুর জেলা গভর্নর নিযুক্ত হন।

## মৃত্যু
মোহাম্মদ ফজলুল করিম ৯ জানুয়ারি ২০১৫ সালে ঠাকুরগাঁওয়ে মৃত্যুবরণ করেন।

## আরও দেখুন

* প্রথম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* প্রথম জাতীয় সংসদ সদস্যদের তালিকা -*[[জাতীয় সংসদ]]*

বিষয়শ্রেণী:১৯২৭-এ জন্ম
বিষয়শ্রেণী:ঠাকুরগাঁও জেলার রাজনীতিবিদ
বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
সোকোল্লু মেহমেদ পাশা

**সোকোল্লু মেহমেদ পাশা** (, ; , Arebica:  ;)(১৫০৬-১৫৭৪) ছিলেন একজন উসমানীয় রাষ্ট্রনায়ক। তিনি ১৫৬৫-১৫৭৪ সাল পর্যন্ত টানা ৯ বছর তিনজন সুলতানের (প্রথম সুলাইমান, দ্বিতীয় সেলিম, তৃতীয় মুরাদ) অধীনে উসমানীয় সাম্রাজ্যের উজিরে আজম হিসেবে দায়িত্ব পালন করেন, যা ছিল উসমানী প্রশাসনের সর্বোচ্চ পদ। তাঁকে উসমানীয় সাম্রাজ্যের ইতিহাসে শ্রেষ্ঠ উজিরে আযমদের একজন গণ্য করা হয়। তৃতীয় মুরাদ সোকোল্লু মেহমেদ পাশাকে মৃত্যুদণ্ড দেন, পাশা তার বাবা শাহজাদা মুস্তাফা ও চাচা শাহজাদা বায়েজিদ হত্যার ষড়যন্ত্রের পিছনে হাত ছিল বলে।

## তথ্যসূত্র

বিষয়শ্রেণী:১৫০৬-এ জন্ম
বিষয়শ্রেণী:১৫৭৯-এ মৃত্যু
বিষয়শ্রেণী:কাপুদান পাশা
বিষয়শ্রেণী:বসনিয়া ও হার্জেগোভিনার মুসলিম
আব্বাস খান আব্বাসী

**নওয়াব মোহাম্মদ আব্বাস খান আব্বাসী** () একজন পাকিস্তানি রাজনীতিবিদ এবং বাহাওয়ালপুর রাজ রাজপরিবারের সদস্য। তিনি ১৯৫২ সালে লারকানায় জন্মগ্রহণ করেছিলেন। তিনি পাঞ্জাবের পঞ্চম গভর্নর হিসাবে ১৯৭৫ সালের ৩১ জুলাই থেকে ৫ জুলাই ১৯৭৭ অবধি দায়িত্ব পালন করেছিলেন।

## তথ্যসূত্র

বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:১৯২৪-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:পাকিস্তানি সেনা কর্মকর্তা
বিষয়শ্রেণী:পাকিস্তানি মুসলিম
বিষয়শ্রেণী:আইচিসন কলেজের প্রাক্তন শিক্ষার্থী
বিষয়শ্রেণী:পাঞ্জাব, পাকিস্তানের গভর্নর
ফৌজিয়া আব্বাস

**ফৌজিয়া আব্বাস** (জন্ম ২০ জুন ১৯৫১ ভারতের নয়াদিল্লিতে )  পাকিস্তানের ক্যারিয়ারের কূটনীতিক । তিনি ২০০৬ সালের নভেম্বর থেকে ডিসেম্বর ২০১৩ পর্যন্ত ডেনমার্ক এবং লিথুয়ানিয়ায় রাষ্ট্রদূতের দায়িত্ব পালন করেছেন।  তিনি এর আগে সুইজারল্যান্ড, লিচটেনস্টাইন এবং হলি সি (মার্চ ২০০৩ থেকে নভেম্বর ২০০৬) -তে রাষ্ট্রদূতের দায়িত্ব পালন করেছেন। ২০১৩ সালের ডিসেম্বর পর্যন্ত দায়িত্বের পরে তিনি অবসর নিয়েছেন এবং এখন পাকিস্তানের ইসলামাবাদে থাকেন। ফৌজিয়া আব্বাস পাকিস্তানের ডেনিশ দূতাবাসে হামলার সাথে সংঘটিত ৮ টি হত্যাকাণ্ডের জন্য ডেনিশ পত্রিকা জিল্যান্ডস্পস্টেনকে দায়ী করার জন্য দায়ী করা সহ বেশ কয়েকটি কূটনৈতিক সংকট সৃষ্টি করেছিলেন, পাশাপাশি ডেনিশ আদালত ব্যবস্থার অসম্মান প্রকাশ করেছেন। এই ক্ষেত্রে দূতাবাসের কূটনৈতিক দায়মুক্তি থাকা সত্ত্বেও স্থানীয় কর্মচারীর পক্ষে রায় অনুসরণ করতে অস্বীকার করে। 

## শিক্ষা এবং পরিবার
তার বাবা মুফতি মুহাম্মদ আব্বাসও ক্যারিয়ারের কূটনীতিক ছিলেন এবং ১৯৯৩ সালে খাইবার-পাখতুনখারার তত্ত্বাবধায়ক মুখ্যমন্ত্রী হিসাবে দায়িত্ব পালন করেছিলেন। 

তার স্বামী শাহবাজ ছিলেন একজন পাকিস্তানি ক্যারিয়ারের কূটনীতিক, তিনি নরওয়ে এবং অস্ট্রিয়ায় রাষ্ট্রদূতের দায়িত্ব পালন করেছিলেন। আব্বাসের দুই মেয়ে রয়েছে।

তিনি  ১৯৭১ সালে  পাঞ্জাব বিশ্ববিদ্যালয়, লাহোর থেকে  এবং অস্ট্রেলিয়ান ন্যাশনাল ইউনিভার্সিটি, আইন থেকে ১৯৭২ সালে স্নাতক হন।  

## পেশা
তিনি ১৯৭৭ সালে চাকরিতে যোগ দিয়েছিলেন। 

## তথ্যসূত্র

বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
বিষয়শ্রেণী:অস্ট্রেলীয় জাতীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অস্ট্রেলিয়ায় দেশত্যাগী পাকিস্তানি
বিষয়শ্রেণী:নয়াদিল্লির রাজনীতিবিদ
শরিফ উদ্দিন আহমেদ

**শরিফ উদ্দিন আহমেদ** (৭ মার্চ ১৯৪২-৬ আগস্ট ১৯৯৭) বাংলাদেশ আওয়ামী লীগের রাজনীতিবিদ, আইনজীবী ও হবিগঞ্জ-২ আসনের সাবেক সাংসদ। তিনি ১৯৯১ ও জুন ১৯৯৬ সালের জাতীয় সংসদের নির্বাচিত সংসদ সদস্য।

## জন্ম ও প্রাথমিক জীবন
শরিফ উদ্দিন আহমেদ ৭ মার্চ ১৯৪২ সালে তৎকালীন সিলেটের হবিগঞ্জের বানিয়াচং উপজেলার যাত্রাপাশা গ্রামে জন্মগ্রহণ করেন। তার পিতা দিদার বক্স। তিনি গ্রামের প্রাথমিক বিদ্যালয় হতে প্রাথমিক এবং বানিয়াচং এল আর সরকারি উচ্চ বিদ্যালয় থেকে মেট্রিক পাশ করে হবিগঞ্জের বৃন্দাবন সরকারি কলেজ থেকে বিএ পাশ করে ১৯৬৭ সালে ঢাকা বিশ্ববিদ্যালয় থেকে এমএ ডিগ্রী লাভ করেন। একই বিশ্ববিদ্যালয় থেকে ১৯৭১ সালে এলএলবি পাশ করেন।

## রাজনৈতিক ও কর্মজীবন
শরিফ উদ্দিন আহমেদ এলএলবি পাশ করার পূর্বে বানিয়াচংয়ের এল.আর সরকারি উচ্চ বিদ্যালয়ে শিক্ষকতার মাধমে কর্মজীবন শুরু করে পরে হবিগঞ্জ কোর্টে আইন ব্যবসায় যোগদেন। ছাত্রজীবনেই তিনি রাজনৈতিতে জড়িয়ে পড়েন। ১৯৭১ সালে বানিয়াচংয়ে তার উদ্যোগে সংগ্রাম পরিষদ গঠন করা হলে তিনি ছিলেন কমিটির সাধারণ সম্পাদক। হবিগঞ্জ জেলা আওয়ামীলীগের সাধারণ সম্পাদক ও সভাপতির দায়িত্ব হিসেবেও দায়িত্ব পালন করেন তিনি। ২৭ ফেব্রয়ারি ১৯৯১ সালে অনুষ্ঠিত পঞ্চম জাতীয় নির্বাচনে হবিগঞ্জ-২ আসন থেকে আওয়ামীলীগের মনোনয়নে তিনি সংসদ সদস্য নির্বাচিত হন। জুন ১৯৯৬ সালের সপ্তম জাতীয় নির্বাচনেও একই আসন থেকে তিনি দ্বিতীয়বারের মতো জয়লাভ করেন।

## পারিবারিক জীবন
শরিফ হালিমা খানমকে ১৯৭৩ সালে বিয়ে করেন। তাদের তিন পুত্র রাসেল, ময়েজ উদ্দিন শরীফ রুয়েল ও জনি এবং দুই কন্যা কুমকুম ও তিন্নী।

## মৃত্যু
শরিফ উদ্দিন আহমেদ ৬ আগস্ট ১৯৯৭ সংসদ সদস্য থাকাকালীন মৃত্যুবরণ করেন।

## আরও দেখুন

* পঞ্চম জাতীয় সংসদ সদস্যদের তালিকা
* সপ্তম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১) -*[[জাতীয় সংসদ]]*
* সপ্তম জাতীয় সংসদ সদস্যদের তালিকা (জুন ১৯৯৬)-*[[জাতীয় সংসদ]]*

বিষয়শ্রেণী:১৯৪২-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বৃন্দাবন সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লোকনাথ রমণ বিহারী সরকারি উচ্চ বিদ্যালয়ের প্রাক্তন শিক্ষার্থী
স্লাভকো ভিনচিচ

**স্লাভকো ভিনচিচ** (জন্ম: ২৫ নভেম্বর ১৯৭৯) হলেন স্লোভেনীয় পেশাদার ফুটবল রেফারি। তিনি ২০১০ সাল থেকে ফিফার হয়ে আন্তর্জাতিক ম্যাচগুলোতে রেফারির দায়িত্ব পালন করছেন। তিনি দামির স্কোমিনার দলে অতিরিক্ত সহকারী হিসাবে উয়েফা ইউরো ২০১২-এ অংশগ্রহণ করেছেন।

২০১৪–১৫ উয়েফা ইউরোপা লিগের ৩২ দলের পর্বে ইএ গুইঙ্গাম্প এবং দিনামো কিয়েভের ম্যাচে স্লাভকো ভিনচিচ রেফারি ছিলেন এবং দিনামো কিয়েভের খেলোয়াড়দের দুটি লাল কার্ড দেখিয়েছিলেন। পরবর্তীতে লাল কার্ডগুলো নিয়ে বেশ বিতর্ক হয়েছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম
বিষয়শ্রেণী:উয়েফা ইউরোপা লিগের রেফারি
বিষয়শ্রেণী:স্লোভেনীয় ফুটবল রেফারি
বিষয়শ্রেণী:উয়েফা ইউরো ২০২০-এর রেফারি
বিষয়শ্রেণী:২০২২ ফিফা বিশ্বকাপের রেফারি
অ্যান্থনি টেইলর (রেফারি)

**অ্যান্থনি টেইলর** (জন্ম: ২০ অক্টোবর ১৯৭৮) হলেন ম্যানচেস্টারের উইদেনশের একজন ইংরেজ পেশাদার ফুটবল রেফারি। ২০১০ সালে, তাকে সিলেক্ট গ্রুপ রেফারিদের তালিকায় উন্নীত করা হয়েছিল; যারা প্রাথমিকভাবে প্রিমিয়ার লিগে দায়িত্ব পালন করে এবং ২০১৩ সালে ফিফার তালিকাভুক্ত রেফারি হয়েছিলেন; যা তাকে ইউরোপীয় ও আন্তর্জাতিক ম্যাচে রেফারির দায়িত্ব পালন করার অনুমতি দেয়। ২০১৫ সালে, তিনি ওয়েম্বলি স্টেডিয়ামে ফুটবল লিগ কাপ ফাইনালের দায়িত্ব পালন করেছিলেন। পরে টেইলর চেলসি এবং আর্সেনালের মধ্যে ২০১৭ এফএ কাপ ফাইনালের পারিচালনার দায়িত্ব পালন করার জন্য ওয়েম্বলিতে ফিরে এসেছিলেন, ২০১৫ সালের পর এটি ছিল তার দ্বিতীয় ম্যাচ যেটির পরিচালনা তিনি ওয়েম্বলি স্টেডিয়ামে করেছেন।

## তথ্যসূত্র

## বহিঃসংযোগ
* soccerbase.com-এ পরিসংখ্যান
* রেফওয়ার্ল্ড প্রোফাইল

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:উইদেনশের ব্যক্তি
বিষয়শ্রেণী:ইংরেজ ফুটবল রেফারি
বিষয়শ্রেণী:প্রিমিয়ার লিগের রেফারি
বিষয়শ্রেণী:উয়েফা চ্যাম্পিয়নস লিগের রেফারি
বিষয়শ্রেণী:উয়েফা ইউরোপা লিগের রেফারি
বিষয়শ্রেণী:গ্রেটার ম্যানচেস্টারের ক্রীড়াবিদ
বিষয়শ্রেণী:এফএ কাপ ফাইনালের রেফারি
বিষয়শ্রেণী:উয়েফা ইউরো ২০২০-এর রেফারি
বিষয়শ্রেণী:ম্যানচেস্টারের ক্রীড়াবিদ
বিষয়শ্রেণী:২০২২ ফিফা বিশ্বকাপের রেফারি
সান্তাহার–কাউনিয়া রেলপথ

**সান্তাহার-কাউনিয়া লাইন** বাংলাদেশ রেলওয়ের অধীনে পরিচালিত একটি মিটারগেজ রেললাইন।

## ইতিহাস
সান্তাহার-কাউনিয়া লাইন  ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে ফুলছড়ি (তিস্তামুখ) এর সান্তাহার থেকে ৯৪ কিলোমিটার দীর্ঘ (৫৮ মাইল) মিটারগেজ রেলপথ ট্র্যাক নির্মিত। বর্তমানে লাইন ফুলছড়ি উপজেলার বালাসী ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া-কাউনিয়া লাইন ১৯০৫ সালে নির্মাণ করা হয়।

## বর্তমান অবস্থা
সান্তাহার-কাউনিয়া লাইনটি ১০০ বছরের পুরনো হওয়াতে রেললাইনটি অনেক যায়গায় ঝুঁকিপূর্ণ হয়ে গেছে এজন্য ট্রেন কম গতিতে চলাচল করে (৩০-৫০ কিলোমিটার)। আবার বর্ষা মৌসুমে রেললাইনে পানি উঠলে ট্রেন যোগাযোগ বিঘ্নিত হয়।

## স্টেশন তালিকা
সান্তাহার-কাউনিয়া লাইনে ২৮ টি স্টেশন আছে নিম্নে তা উল্লেখ করা হলো:
*সান্তাহার জংশন
*আদমদিঘী রেলওয়ে স্টেশন
*নসরতপুর রেলওয়ে স্টেশন
*আলতাফনগর রেলওয়ে স্টেশন
*তালোড়া রেলওয়ে স্টেশন
*পাচঁপীর মাজার রেলওয়ে স্টেশন
*কাহালু রেলওয়ে স্টেশন
*বগুড়া রেলওয়ে স্টেশন
*গাবতলী রেলওয়ে স্টেশন
*সুখানপুকুর রেলওয়ে স্টেশন
*সৈয়দ আহমেদ কলেজ রেলওয়ে স্টেশন
*ভেলুরপাড়া রেলওয়ে স্টেশন
*সোনাতলা রেলওয়ে স্টেশন
*শালমারা হল্ট রেলওয়ে স্টেশন
*মহিমাগঞ্জ রেলওয়ে স্টেশন
*বোনারপাড়া রেলওয়ে স্টেশন
*বাদিয়াখালী রেলওয়ে স্টেশন
*ত্রিমোহনী রেলওয়ে স্টেশন
*গাইবান্ধা রেলওয়ে স্টেশন
*কুপতলা রেলওয়ে স্টেশন
*কামারপাড়া রেলওয়ে স্টেশন
*নলডাঙ্গা রেলওয়ে স্টেশন
*বামনডাঙ্গা রেলওয়ে স্টেশন
*হাসানগঞ্জ রেলওয়ে স্টেশন
*চৌধুরাণী রেলওয়ে স্টেশন
*পীরগাছা রেলওয়ে স্টেশন
*অন্নদানগর রেলওয়ে স্টেশন
*কাউনিয়া রেলওয়ে স্টেশন                                                                 
### শাখা লাইন
বোনারপাড়া-তিস্তামুখঘাট
*বোনারপাড়া রেলওয়ে স্টেশন
*ভরতখালী রেলওয়ে স্টেশন
*ফুলছড়ি রেলওয়ে স্টেশন
*তিস্তামুখঘাট রেলওয়ে স্টেশন 

ত্রিমোহনী-বালাসিঘাট
*ত্রিমোহনী রেলওয়ে স্টেশন
*আনন্দবাজার রেলওয়ে স্টেশন
*কাঞ্চিপাড়া রেলওয়ে স্টেশন
*বালাসিঘাট রেলওয়ে স্টেশন 

## সম্পর্কিত নিবন্ধ
*পার্বতীপুর-পঞ্চগড় লাইন
*পার্বতীপুর-বারসই লাইন
*চিলাহাটি-পার্বতীপুর-সান্তাহার-দর্শনা লাইন
*বুড়ীমারি-লালমনিরহাট-পার্বতীপুর লাইন
*তিস্তা জংশন-কুড়িগ্রাম-চিলমারী লাইন
*ঈশ্বরদী-সিরাজগঞ্জ লাইন
*মাঝগ্রাম-পাবনা-ঢালারচর লাইন
*দর্শনা জংশন-খুলনা লাইন

## তথ্যসূত্র

বিষয়শ্রেণী:বাংলাদেশের মিটারগেজ রেলপথ
বিষয়শ্রেণী:১৮৭৮-এ চালু রেলপথ